**Стэнлі**, таксама вядомы як **Порт-Стэнлі** (англ.: Stanley, Port Stanley) — адміністрацыйны цэнтр і адзіны горад Фалклендскіх (Мальвінскіх) астравоў, валодання Вялікабрытаніі, размешчанага ў паўднёва-заходняй частцы Атлантычнага акіяна, у 500 км ад берагоў Паўднёвай Амерыкі. Знаходзіцца на востраве Усходні Фалкленд (Саледад), на беразе Атлантычнага акіяна. Паводле перапісу 2006 года, у Стэнлі пражывала 2115 чалавек. У 5 км на ўсход ад горада ёсць аэрапорт. У горадзе знаходзяцца музей Фалклендскіх астравоў, рэзідэнцыі губернатара і ўрада, а таксама англіканскі кафедральны сабор.

Назва
-----

Назва горада мае некалькі варыянтаў як у англійскай, так і ў іспанскай мове. У англійскай мове ён афіцыйна завецца **Стэнлі**, аднак часта згадваецца як **Порт-Стэнлі**, асабліва ў прэсе часоў Фалклендскай вайны, верагодна, у падабенства іншым населеным пунктам на востраве - Порт-Ховарду, Порт-Стывенсу і Порт-Луісу. Гэта пытанне было ўзнятае ў дакладзе брытанскаму дзяржаўнаму сакратару па калоніях у 1956, дзе была вызначаная назва "Стэнлі" як афіцыйная.

У іспанскай мове ён увогуле не мае дакладна вызначанай назвы. Найбольш нейтральным варыянтам з'яўляецца дакладны пераклад з англійскай **Пуэрта-Стэнлі**. Аднак падчас аргенцінскага кантролю над астравамі ў 1982 выкарыстоўваліся іншыя варыянты: **Пуэрта-Рывера** (3-4 красавіка), **Пуэрта-дэ-ла-Ісла-Саледад** (5 красавіка), **Пуэрта-дэ-лас-Іслас-Мальвінас** (6-20 красавіка), **Пуэрта-Архэнтына** (выкарыстоўваецца ўрадам Аргенціны з 21 красавіка і да нашага часу).

Гісторыя
--------

Спачатку сталіцай астравоў быў Порт-Луіс, які знаходзіцца на поўнач ад Стэнлі. Аднак затым было прынята рашэнне аб перамяшчэнні сталіцы на новае месца. Так у 1843 годзе пачаліся работы па будаўніцтве горада, а ў 1845 годзе ў яго былі перанесеныя дзяржаўныя ўстановы. Горад быў названы ў гонар лорда Стэнлі, які займаў пасаду Дзяржаўнага сакратара па калоніях.

Клімат
------


| **Клімат Стэнлі** |
| --- |
| Паказчык | Сту | Лют | Сак | Кра | Май | Чэр | Ліп | Жні | Вер | Кас | Ліс | Сне | Год |
| Абсалютны максімум, °C | 26 | 25 | 25 | 18 | 13 | 11 | 12 | 11 | 16 | 18 | 23 | 23 | 26 |
| Сярэдні максімум, °C | 14,1 | 14,0 | 12,8 | 10,3 | 7,4 | 5,6 | 5,1 | 6,0 | 7,7 | 9,9 | 11,9 | 13,4 | 9,8 |
| Сярэдняя тэмпература, °C | 9,6 | 9,7 | 8,6 | 6,5 | 4,0 | 2,5 | 2,0 | 2,5 | 3,8 | 5,7 | 7,3 | 8,8 | 5,9 |
| Сярэдні мінімум, °C | 5,1 | 5,4 | 4,5 | 2,7 | 0,7 | −0,5 | −1,2 | −1 | −0,2 | 1,5 | 2,7 | 4,4 | 2,0 |
| Абсалютны мінімум, °C | 2 |  |  | −2 | −4 | −6 | −8 | −5 | −6 | −3 |  |  | −8 |
| Норма ападкаў, мм | 63 | 45 | 52 | 50 | 48 | 45 | 41 | 38 | 34 | 36 | 39 | 52 | 544 |
| *Крыніца: Falkland Isl climate, Weatherbase* |

Галерэя
-------

* Кафедральны сабор КрайстчэрчКафедральны сабор Крайстчэрч
* Будынак пабудовы 1887 годаБудынак пабудовы 1887 года
* Від з боку бухтыВід з боку бухты
* На беразе бухтыНа беразе бухты

* Горад-пабрацім — Вялікабрытанія Уітбі, Вялікабрытанія.

Спасылкі
--------

* *The Toponymy of the Falkland Islands as recorded on Maps and in Gazetteers  Архівавана 2 красавіка 2014.* The Permanent Committee on Geographical Names for British Official Use.

| ⛭Сталіцы Паўднёвай Амерыкі |
| --- |
| 
* Асунсьён
* Багата
* Бразілія
* Буэнас-Айрэс
* Джорджтаўн
* Каракас
* Кіта
* Ліма
* Мантэвідэа
* Парамарыба
* Сант’яга
* Сукрэ — Ла-Пас

Іншыя тэрыторыі
Грутвікен
Каена
Стэнлі
 |